Diari Oficial de la Generalitat Valenciana


Sumari del DOGV 9717, del 03-11-2023 (2023/10025)

RESOLUCIÓ de 24 d'octubre de 2023 de la Universidad Miguel Hernández d'Elx, per la qual s'aprova l'oferta d'ocupació pública per a l'any 2023, per la taxa específica, amb caràcter extraordinari, de places de personal funcionari tècnic, de gestió i d'administració i serveis de la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/10432


Data del document
:   24-10-2023

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * Universitat Miguel Hernández d'Elx

RESOLUCIÓ de 24 d'octubre de 2023 de la Universidad Miguel Hernández d'Elx, per la qual s'aprova l'oferta d'ocupació pública per a l'any 2023, per la taxa específica, amb caràcter extraordinari, de places de personal funcionari tècnic, de gestió i d'administració i serveis de la Universitat Miguel Hernández d'Elx. [2023/10131]  
En virtut del que disposa l'article 20.Dos.4 de la Llei 31/2022, de 23 de desembre, de pressupostos generals de l'Estat per a l'any 2023, en què s'estableix que:  
«Article 20. Oferta d'ocupació pública, contractes i nomenaments temporals del personal del sector públic.  
[…]  
4. Cada administració pot autoritzar, amb caràcter extraordinari, una taxa específica que siga necessària per a acomplir l'objectiu previst en la Llei 20/2021, de 28 de desembre, de mesures urgents per a la reducció de la temporalitat en l'ocupació pública, que la temporalitat en l'ocupació pública no supere el 8 per cent de les places de naturalesa estructural en cadascun dels seus àmbits, sempre que estiga justificat d'acord amb l'instrument de planificació plurianual amb què ha de comptar.»  
  
Vist el que disposa l'article 36.Dos.4 de la Llei 9/2022, de 30 de desembre, de pressupostos de la Generalitat per a l'exercici 2023;  
Fet el tràmit d'informació als representants dels treballadors, en la reunió en data de 4 de maig de 2023;  
I vist l'acord adoptat pel Consell de Govern d'aquesta universitat, amb data de 9 de maig de 2023, pel qual s'aprova, la planificació plurianual (2023-2024) Per a reduir la temporalitat en ocupació pública del personal tècnic, de gestió i d'administració i serveis de la Universitat Miguel Hernández d'Elx i l'oferta d'ocupació pública addicional per a l'any 2023 de 43 places de personal tècnic, de gestió i d'administració i serveis de la Universitat Miguel Hernández d'Elx en aplicació de la taxa específica i l'instrument de planificació plurianual;  
  
Havent sigut informada la secretària general d'estat de Funció Pública del Ministeri d'Hisenda i Funció Pública el 17 de maig de 2023;  
  
Vist l'escrit de la Direcció General d'Universitats, rebut amb data de 4 d'octubre de 2023, i l'informe jurídic de l'Advocacia de la Generalitat en la Conselleria d'Educació, Universitats i Ocupació amb què s'acompanya;  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, i modificats pel Decret 105/2012, de 29 de juny, del Consell i de les competències que dimanen dels articles 50 i següents de la Llei orgànica 2/2023, de 22 de març, del sistema universitari;  
A proposta de la gerent, Emma Benlloch Marco; resolc:  
  
Primer  
Aprovar, amb caràcter extraordinari, una oferta específica d'ocupació pública per a l'any 2023, de 43 places de personal funcionari tècnic, de gestió i d'administració i serveis de la Universitat Miguel Hernández d'Elx en virtut del que disposa l'article 20.Dos.4 de la Llei 31/2022, de 23 de desembre, de pressupostos generals de l'Estat per a l'any 2023 i que figura en l'annex d'aquesta resolució, així com ordenar-ne la publicació en el Diari Oficial de la Generalitat Valenciana.  
  
  
Segon  
Les convocatòries juntament amb les bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i en el Boletín Oficial del Estado.  
  
Tercer  
Aquesta oferta d'ocupació pública s'executarà mitjançant processos selectius que garantisquen els principis previstos en l'article 55.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i en l'article 60 de la Llei 4/2021, de 16 d'abril, de la funció pública valenciana, i per a això, es tindrà en compte el que disposa l'article 65.2 de la llei esmentada.  
  
Quart  
Contra aquesta resolució, que esgota la via administrativa, s'hi pot interposar un recurs contenciós administratiu en el termini de dos mesos comptadors des de l'endemà de la publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la publicació; en aquest cas no s'hi pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 24 d'octubre de 2023. El rector: Juan José Ruiz Martínez.  
  
  
  
ANNEX  
  
Escala Subgrup Total  
Tècnica superior esportiva A1 1  
Tècnica mitjana esportiva A2 1  
Tècnica mitjana d'estadística A2 1  
Tècnica mitjana de laboratoris A2 1  
Mitjana d'administració A2 2  
Tècnica bàsica de comunicació C1 1  
Tècnica bàsica de traducció C1 1  
Tècnica bàsica de laboratoris C1 2  
Auxiliar administrativa C2 30  
Auxiliar tècnica i de laboratoris C2 3  
Total 43